Diari Oficial de la Generalitat Valenciana


Sumari del DOGV 1016, del 01-03-1989 (1989/813252)

RESOLUCIÓ de 20 de febrer de 1989, de la Direcció General de Centres i Promoció Educativa, per la qual es convoca l'activitat de les Escoles Viatgeres per a l'any 1989.
------------------------------------------------------------------------------------------------------------------------------------------------------------------------

### Dades del document

Número de DOGV
:   1016

Data del DOGV
:   01-03-1989

Secció del DOGV
:   ALTRES DISPOSICIONS

Número del document
:   1989/813252


Data del document
:   20-02-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 20 de febrer de 1989, de la Direcció General de Centres i Promoció Educativa, per la qual es convoca l'activitat de les escoles viatgeres per a l'any 1989.  
Com en anys anteriors, la Conselleria de Cultura, Educació i Ciència, ha establert els mecanismes adequats de col·laboració amb el Ministeri d'Educació i Ciència, per a convocar la Campanya d'Escoles Viatgeres per a l'any 1989.  
Aquesta experiència té dos grans objectius: d'una banda el descobriment d'una Comunitat Autònoma a visitar, emprant el concepte de medi ambient global: aspectes geogràfics, ecològics, històrics, antropològics, lingüístics, etc. i d'una altra, la convivència de grups de diferents comunitats, que hi participen simultàniament.  
Aquestes activitats es desenrotllaran amb una metodologia activa, desplegant hàbits de cooperació i treball en equip, preparant a l'alumne perquè s'integre en la vida social i cultural.  
Per tot això i d'acord amb l?Ordre Ministerial de 13 de març de 1986 (BOE del 4-4-86), que regula les ajudes als alumnes que realitzen l'activitat d'Escoles Viatgeres, i en virtut de les competències del Reial Decret 2093/83, de 28 de juliol, aquesta Direcció General ha resolt:  
Primer  
Podran sol·licitar ajudes per a participar en el Programa d'Escoles Viatgeres els alumnes de 6é, 7é i 8é de centres públics i privats d'Educació General Bàsica de la Comunitat Valenciana.  
Segon  
1. Les rutes i el nombre de grups que les recorreran són els que detalla l?annex II d'aquesta Resolució.  
2. Les activitats es realitzaran en dues fases, l'una en primavera (des del 18 d'abril fins al 29 de maig) i l'altra a la tardor (des del 10 d'octubre fins al 27 de novembre).  
3. Els participants s'incorporaran a la capçalera de ruta el dimarts de cada setmana i n'eixiran el dilluns de la setmana següent.  
Tercer  
1. Les ajudes inclouran els aspectes següents - El transport amb ferrocarril des de l?estació de RENFE més pròxima al lloc d'origen fins a la capçalera de ruta i a l?inrevés, d'acord amb el conveni entre el Ministeri d'Educació i Ciència i RENFE.  
- Les despeses d'allotjament i manutenció als Centres d'acollida.  
- Les despeses de transport per carretera corresponents al trajecte de cada ruta.  
- La cobertura de riscs del període de durada de les escoles viatgeres es garantitza mitjançant un pòlissa d'accidents subscrita amb aquests efectes.  
- Als beneficiaris que recórreguen rutes fora de la península se'ls assegurarà el corresponent transport (aeri o marítim) des de la península fins a la capçalera de ruta i a l?inrevés.  
2. El mòdul de gratificació a cada professor/a acompanyant serà de 12.000 PTA.  
Quart  
1. Els alumnes que hi participen s'integraran en grups de dèsset, acompanyats d'un professor.  
2. El professor acompanyant haurà de ser necessàriament el/la tutor/a o, si s'escau, un/a professor/a que habitualment imparteix classes al grup d'alumnes, i responsable del projecte de participació a què fa referència el punt seté. 1 de la present Resolució.  
3. Les escoles unitàries o graduades incompletes que no puguen arribar al nombre d'escolars esmentats al punt 1 es podran agrupar seguint un criteri de proximitat geogràfica fins a completar els dèsset alumnes que constituiran el grup de viatge. El professor acompanyant serà d'una de les escoles que s'agrupen. En aquest cas, les sol·licituds es faran segons que indica el punt cinqué. 4.  
Cinqué  
1. Les sol·licituds dels alumnes es confeccionaran segons l'Annex IV, on s'inclou l'autorització paterna.  
2. Seran presentades pels directors dels centres al Servei Territorial de Cultura i Educació corresponent o trameses per qualsevol dels mitjans establerts en l'article 66 de la Llei de Procediment Administratiu.  
3. S'hi presentaran amb la documentació següent:  
a) Dades del centre i del professor acompanyant, segons l'annex III.  
b) Certificat del director del centre d'haver estat aprovada la sol·licitud pel Consell Escolar, fent menció explícita a la relació d'alumnes presentats.  
c) Avantprojecte d'activitats a realitzar en relació amb la programació del centre i segons els objectius generals que s'especifiquen a l'Annex I.  
d) Compromís per part del professor acompanyant d'elaborar, si resulta seleccionat, un projecte definitiu, seguint les orientacions que rebrà des de la ruta adjudicada.  
4. Els alumnes dels centres que s'acullen a la situació prevista en el punt quart. 3 presentaran conjuntament les seues sol·licituds. Els directors inclouran un exemplar dels documents referits en els punts cinqué. 3 .a i cinqué. 3.b per cada centre. S'hi especificarà en cada cas a quin centre està adscrit el professor acompanyant.  
5. El termini de presentació de sol·licituds serà de 20 dies naturals, comptats a partir de la data de publicació d'aquesta Resolució en el DOGV.  
Sisé  
1. En cada Servei Territorial de Cultura i Educació es constituirà una Comissió per a seleccionar i ordenar les sol·licituds presentades.  
Aquesta Comissió estarà composta pels membres següents:  
- President: Director Territorial de Cultura i Educació o la persona en qui delegue.  
- Vocals: el Cap de la Unitat d'Inspecció Educativa; l'Inspector Coordinador de Programes, dos directors de centres, d'Educació General Bàsica, un de centre públic i l'altre de centre privat, designats pel Director Territorial de Cultura i Educació corresponent; dos pares d'alumnes, un en representació dels centres públics i l'altre dels centres privats, designats per la Federació d?associacions de Pares d'Alumnes corresponent; el Cap de la Secció d?Activitats Culturals i Educatives que farà de secretari de la Comissió.  
2. Per a l'ordenació preferent es confeccionarà un barem, tenint en compte els criteris següents:  
a) Les característiques sòcio- econòmiques de la zona on està ubicat el centre docent sol·licitant.  
Tindran preferència els alumnes que provenen de zones rurals, cercles perifèrics o suburbials i zones d'acció educativa preferent.  
b) Els centres que no han tingut oportunitat de participar en altres campanyes de l?experiència Escoles Viatgeres.  
c) En qualsevol cas es considerarà i valorarà l'avantprojecte que presenta el centre, així com la preparació, l?experiència i el currículum del professor envers les activitats de tractament del medi.  
3. S'haurà de tenir en compte que no podrà seleccionar-se un nombre de grups de vuité d'EGB superior al de grups que hauran de participar en l'etapa de primavera (des del 19 d'abril fins al 30 de maig de 1989).  
4. Quan la Comissió esmentada en l'apartat sisé, seleccione i ordene les sol·licituds, els Serveis Territorials trametran a la Direcció General de Centres i Promoció Educativa les actes de les sessions corresponents, incloent-hi la relació prioritzada de les sol·licituds rebudes.  
La Direcció General de Centres i Promoció Educativa dictarà la Resolució oportuna fent pública la relació de centres seleccionats, indicant-hi la Ruta corresponent. Els centres seleccionats seran notificats d'aquesta Resolució, que es publicarà en el Diari Oficial de la Generalitat Valenciana.  
Seté  
1. Els professors acompanyants dels grups seleccionats elaboraran el projecte definitiu d'acord amb els materials i orientacions que se'ls trametrà des de la coordinació de la ruta que visitaran i l?enviaran a aquesta abans de la seua incorporació; igualment se'n trametrà una còpia al Servei d?Activitats Culturals i Educatives del Servei Territorial corresponent.  
2. Cada centre participant haurà de trametre després d'haver recorregut la ruta i en un termini màxim de dos mesos des que acabe, una Memòria d?avaluació (per triplicat) en la Direcció Territorial corresponent. (Servei d?Activitats Culturals i Educatives).  
3. La Memòria d?Avaluació es presentarà en tamany Din- A4 i amb una extensió no superior a 15 fulls. Comptarà almenys amb els apartats següents:  
a) Objectius realitzats: arreplegarà els objectius de l'Escola Viatgera, les característiques del grup, les activitats anteriors al viatge i les realitzades amb posterioritat, i els mitjans emprats per a l'avaluació dels resultats.  
b) Diari: on es reflectirà de manera seqüencial el desenrotllament de les activitats i la seua adequació als objectius proposats així com el nivell d'ús i condicions de les infrastructures.  
c) Avaluació dels resultats: reflectiran no només la síntesi dels coneixements adquirits pel grup durant el desplegament de l?Escola Viatgera, sinó també i fonamentalment, les actituds suscitades en els alumnes pel contacte amb d'altres cultures, la capacitat d'aquests per a participar en la vida de les comunitats visitades i el nivell d'anàlisi crítica i d'elaboració d'alternatives davant els problemes locals assolits pel col·lectiu.  
4. Dins el termini d'un mes, el Director Territorial trametrà les memòries per duplicat, amb el corresponent informe de la Inspecció Educativa, en la Direcció General de Centres i Promoció Educativa, Servei de Programes d'Alumnes.  
València, 20 de febrer de 1989. - El Director General de Centres i Promoció Educativa: Pere Vilches i Gonzalez.  
ANNEX I  
Objectius generals:  
- Assolir un nivell de coneixement i comprensió integral de la Comunitat visitada, les gents i costums, les terres, la història i els recursos d'aquesta.  
- Fomentar la convivència i cooperació entre els alumnes, acceptant les diferencies culturals i lingüístiques dels diferents grups, i potenciant el desenrotllament de les capacitats individuals.  
- Crear hàbits i actituds positives per a la defensa i conservació del Medi Ambient i del Patrimoni, a partir de l?entorn habitual dels alumnes.  
- Procurar el desenrotllament i la utilització d'una metodologia activa i participativa de professors i alumnes, i l?intercanvi d?experiències singulars, pel que fa a la Ruta.  
- Eixamplar, des del punt de vista didàctic, l?àmbit d'actuació de l?escola, mitjançant l?investigació i el disseny de noves situacions d'aprenentatge, extensives a l'abans i el després de la realització de la Ruta.  
ANNEX II  
Relació de rutes que recorreran els alumnes valencians durant la campanya 1989.  
Andalucía occidental 1  
Canarias 1  
Catalunya 3  
Galicia 2  
Euskadi 1  
Zaragoza 1  
Asturias 1  
Illes Balears 1  
Cantabria 1  
Toledo 1  
Burgos 1  
León 1  
Salamanca 2  
Soria 3  
Navarra 4  
Cáceres 2  
Madrid 1  
Murcia 2  
La Rioja 1  
ANNEX III  
 ESCOLES VIATGERES.  
 SOL·LICITUD SERVEI TERRITORIAL D   
DADES A CONSIGNAR PEL DIRECTOR DEL CENTRE  
1. DENOMINACIÓ DEL CENTRE   
2. LOCALITAT CODI POSTAL   
3. TELÈFON ( )   
4. ORDENACIÓ DE LES RUTES SEGONS PREFERÈNCIA: 1   
 2   
 3   
PROFESSOR ACOMPANYANT  
NOM EDAT   
DNI NUM. REGISTRE PERSONAL   
ADREÇA PARTICULAR TEL   
LOCALITAT CODI POSTAL   
ÀREA I CURS EN QUE IMPARTEIX ENSENYAMENT   
¿ES EL TUTOR? SI ( ) NO ( )  
EXPERIÈNCIA ANTERIOR EN L'ESTUDI DEL MEDI I L'ARRELAMENT A L'ENTORN   
   
El professor acompanyant es compromet a realitzar un projecte d'Educació Ambiental adaptat a la Ruta corresponent, una vegada seleccionada aquesta sol·licitud.  
 Conforme el professor de de 1989  
Signatura del director  
INFORME DE LA INSPECCIÓ EDUCATIVA  
   
   
   
L'INSPECTOR DE CIRCUMSCRIPCIÓ FAVORABLE SI ( ) NO ( )  
ANNEX IV  
 ESCOLES VIATGERES  
 Model d'instància  
 SERVEI TERRITORIAL D   
 SERVICIO TERRITORIAL DE  
DADES DEL SOL·LICITANT   
DATOS DEL SOLICITANTE  
COGNOS I NOM EDAT   
APELLIDOS Y NOMBRE EDA  
ADADREÇA FAMILIAR TEL ( )   
DIRECCION FAMILIAR  
LOCALITAT CODI POSTAL   
LOCALIDAD CODIGO POSTAL  
CENTRE DE   
CENTRO  
NIVELL 6é ( ) 7é ( ) 8é ( )  
NIVEL 6º 7º 8º  
¿HA PARTICIPAT EN AQUESTA EXPERIENCIA ANTERIORMENT? SI ( ) NO ( )  
¿HA PARTICIPADO EN ESTA EXPERIENCIA ANTERIORMENTE?  
 de de 1989  
SIGNATURA DE L'ALUMNE  
FIRMA DEL, ALUMNO  
AUTORITZACIÓ PATERNA  
AUTORIZACIÓN PATERNA  
Sr/a   
Pare/ mare/ tutor/a de   
Padre/ madre/ tutor/a de   
atorga la seua autorització per tal que hi participe en l'activitat d'Escoles Viatgeres que la Consellería de Cultura, Educació i Ciéncia ha organitzat, acompanyat del professor   
   
otorga su autorización para que participe en la actividad de Escuelas Viajeras que la Consellería de Cultura, Educación y Ciencia ha organizado, acompañado por el profesor   
   
 de de 1989  
 Signatura  
 Firma